open-index/open-wikipedia-markdown huggingface dataset:
Αναξιμένης (κρατήρας)

Ο **Αναξιμένης** είναι κρατήρας πρόσκρουσης στη Σελήνη. Βρίσκεται στα δυτικά του Φιλολάου και στα βορειοανατολικά του κρατήρα Κάρπενετερ. Στα βορειοδυτικά του βρίσκεται ο Πονσελέ

Το εξωτερικό χείλος του Αναξιμένη έχει υποστεί σοβαρή διάβρωση με συνέπεια να μετατραπεί σε κυκλική κορυφογραμμή. Το χείλος είναι χαμηλότερο στη βορειοανατολική πλευρά όπου υπάρχει επικάλυψη με τον εξίσου φθαρμένο δευτερεύοντα κρατήρα G. Ο πυθμένας είναι επίπεδος συγκριτικά με τη σεληνιακή επιφάνεια, με διάσπαρτους πολυάριθμους μικρούς κρατήρες διαφόρων μεγεθών, οι μεγαλύτεροι εκ των οποίων έχουν διάμετρο 2-3 χιλιομέτρων. 

## Δευτερεύοντες κρατήρες

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Αναξιμένης (αποσαφήνιση)

Με την ονομασία **Αναξιμένης** είναι γνωστοί οι παρακάτω:

* Αναξιμένης ο Μιλήσιος - αρχαίος Έλληνας προσωκρατικός φιλόσοφος του 6ου αιώνα π.Χ.
* Αναξιµένης ο Λαµψακηνός - αρχαίος Έλληνας ιστορικός και ρήτωρ που δίδαξε και ακολούθησε τον Μέγα Αλέξανδρο στην εκστρατεία του.
* Αναξιμένης (κρατήρας) -  μεγάλος κρατήρας πρόσκρουσης στη Σελήνη.
Κέβιν Μάγκνουσεν

Ο **Κέβιν Μάγκνουσεν** (*Kevin Magnussen, γενν*. 5 Οκτωβρίου 1992) είναι Δανός οδηγός.  Ξεκίνησε την καριέρα του στο σπορ το 2014 με τη Μακλάρεν όπου είχε θέση κανονικού οδηγού αγώνων. Το 2015 μέχρι τη μέση περίπου παρέμεινε στην ίδια ομάδα όπου είχε θέση αναπληρωματικού οδηγού και δοκιμαστή και το 2016 πήγε στη Renault Sport όπου του δώσανε και πάλι θέση κανονικού οδηγού. Το 2017(2017) βρίσκονταν στη Haas Formula 1 όπου πήρε τη θέση του Μεξικανού Εστέμπαν Γκουτιέρες.Στην θέση αυτή έμεινε μέχρι το τέλος της σεζόν του 2020. Το 2022 με την ατυχή έξοδο του Νικίτα Μάζεπιν από την Haas η ομάδα επέλεξε να φέρει πίσω τον Κέβιν Μάγκνουσεν ως αντικαταστάτη του.

## Σύντομο βιογραφικό
Γεννήθηκε στο Ροσκίλντε της Δανίας στις 5 Οκτωβρίου του 1992 και είναι γιος του παλαίμαχου οδηγού Γιαν Μάγκνουσεν.

Ξεκίνησε την καριέρα του από τα καρτ. Το 2008 εντάχθηκε στη Φόρμουλα Φορντ Δανίας όπου κέρδισε το Παγκόσμιο Πρωτάθλημα. Επίσης την ίδια περίοδο συμμετείχε και στο Πρωτάθλημα ADAC Formel Masters.

Το 2009 ο Magnussen ανέβηκε στην κατηγορία Formula Renault 2.0 με την ομάδα Motopark Academy. Τερμάτισε δεύτερος μετά τον António Félix da Costa στην διοργάνωση Northern European Cup και 7ος στο Eurocup.

Το 2010 ο Magnussen συμμετείχε στο Γερμανικό Πρωτάθλημα Formula Three με την ομάδα Motopark Academy, κερδίζοντας τον πρώτο γύρο της σεζόν στο Oschersleben και δύο ακόμη νίκες σε αγώνες. Τερμάτισε τρίτος στο πρωτάθλημα.

Το 2011 ο Magnussen αγωνίστηκε στο Βρετανικό Πρωτάθλημα Formula 3 με την ομάδα Carlin. Πήρε 7 νίκες σε αγώνες και τερμάτισε δεύτεροσ στο πρωτάθλημα μετά τον ομόσταβλό του Φελίπε Νασρ. Συμμετείχε επίσης στον αγώνα Masters of Formula 3 στο Zandvoort, τερματίζοντας 3ος. Το 2011 σηματοδότησε την πρώτη και μοναδική εμφάνιση του Magnussen στο Grand Prix του Μακάο. Τοποθετήθηκε 7ος στις κατατακτήριες, αλλά αναγκάστηκε να ξεκινήσει από το πίσω μέρος της σχάρας εκκίνησης στον αγώνα πρόκρισης αφού αγνόησε τις κίτρινες σημαίες. Ξεκίνησε τον κύριο αγώνα από την 19η θέση, αλλά αποκλείστηκε μετά από μια σύγκρουση υψηλής ταχύτητας αργά στον αγώνα.

## Παραπομπές


## Εξωτερικοί σύνδεσμοι
* 

Κατηγορία:Δανοί οδηγοί Φόρμουλα 1
Άντερσον (κρατήρας)

Ο **Άντερσον** (*Anderson*) είναι κρατήρας πρόσκρουσης στην αθέατη από την Γη πλευρά της Σελήνης. Βρίσκεται στα βορειοδυτικά του κρατήρα Σαρόνοφ ενώ ο δορυφορικός κρατήρας Σαρόνοφ Χ είναι προσκολλημένος στο νοτιοανατολικό χείλος του. Στα βορειοανατολικά είναι ο ιδιόρρυθμος κρατήρας Buys-Ballot και στα ανατολικά-νοτιοανατολικά ο μεγαλύτερος Σπένσερ Τζόουνς. 

Το εξωτερικό χείλος του Άντερσον είναι ιδιαίτερα φθαρμένο από μεταγενέστερες προσκρούσεις. Μικροί κρατήρες επικαλύπτουν τα νοτιοανατολικά και νοτιοδυτικά χείλη. Ο πυθμένας είναι εν γένει επίπεδος, με πολλούς μικροσκοπικούς κρατήρες σε αρκετές περιοχές του, σημαντικότερος εκ των οποίων είναι ο Άντερσον L που βρίσκεται κοντά στο νοτιοανατολικό χείλος.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
NGC 340

Ο **[[Νέος Γενικός Κατάλογος|NGC]] 340** είναι σπειροειδής γαλαξίας στον αστερισμό Κήτος. Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864 και ο Ντράιερ τον περιέγραψε ως «πολύ αμυδρό, μικρό, εκτεταμένο».

## Παραπομπές


## Αναφορές

## Εξωτερικοί σύνδεσμοι
* 

0340
Κατηγορία:Σπειροειδείς γαλαξίες
Κατηγορία:Κήτος (αστερισμός)
03610
-01-03-055
Γκάμοφ (κρατήρας)

Ο **Γκάμοφ** (*Gamow*) είναι μεγάλος κρατήρας πρόσκρουσης στην αθέατη από την Γη πλευρά της Σελήνης. Βρίσκεται στο βόρειο ημισφαίριο, στα νοτιοανατολικά του κρατήρα Σβάρτσιλντ.

Ο Γκάμοφ έχει υποστεί σοβαρή διάβρωση από μεταγενέστερες προσκρούσεις και το χείλος του  έχει υποστεί σοβαρή αλλοίωση. Ο δευτερεύων κρατήρας Γκάμοφ V είναι προσκολλημένος στη δυτική πλευρά και οι Γκάμοφ Α και Β επικαλύπτουν την βορειοανατολική. Το ανατολικό του χείλος είναι η πιο κατεστραμμένη περιοχή, ενώ το χείλος στα δυτικά δεν έχει υποστεί ζημιές από προσκρούσεις. Στο κέντρο σχεδόν του κρατήρα βρίσκονται τα ίχνη ενός "κρατήρα-φάντασμα", ο οποίος αποτελείται μόνο από το χείλος που προεξέχει από την κατά τα άλλα επίπεδη επιφάνεια.  

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Άμουνδσεν (κρατήρας)

Ο **Άμουνδσεν** είναι μεγάλος κρατήρας πρόσκρουσης, ο οποίος βρίσκεται κοντά στο Νότιο Πόλο της Σελήνης και φέρει το όνομα του σπουδαίου Νορβηγού εξερευνητή Ρόαλντ Άμουνδσεν (Roald Amundsen). Στα βορειοδυτικά βρίσκεται ο παρομοίων διαστάσεων κρατήρας Σκοτ, ενώ στο δυτικό χείλος του είναι προσκολλημένος ο κρατήρας Νόμπιλε. Το χείλος του είναι ελαφρώς διογκωμένο στη νότια πλευρά και εκεί οι αναβαθμίδες είναι πλατύτερες από οποιοδήποτε άλλο σημείο του εξωτερικού τείχους. Ο Άμουνδσεν επικαλύπτει μικρότερο σχηματισμό κρατήρων στα βοριοδυτικά, ενώ ο δευτερεύων Άμουνδσεν Α είναι προσκολλημένος στο βόρειο χείλος του. Νότια του Άμουνδσεν και σε μικρή απόσταση βρίσκεται ο κρατήρας Φαουστίνι.

Ο πυθμένας είναι εν γένει επίπεδος, υπάρχει όμως ζεύγος κορυφών κοντά στο κέντρο του. Το μεγαλύτερο μέρος του είναι υπό σκιάν κατά την διάρκεια της σεληνιακής ημέρας.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Norsk Toppfotball

Το **Norsk Toppfotball** (NTF) είναι οργανισμός που αποτελείται από τις ποδοσφαιρικές ομάδες που μετέχουν στην Έλιτεσεριεν (Eliteserien) και την 1. Ντίβισιον (1. divisjon). Το NTF ιδρύθηκε το 1972 με την επωνυμία «Serieforeningen av 1972» (SF-72), αλλά μετονομάσηκε το Νοέμβριο του 2001. Ο στόχος του NTF είναι «να είναι ηγέτης στην ανάπτυξη του επιπέδου των νορβηγικών ποδοσφαιρικών συλλόγων και του αθλητισμού, οικονομικά, εμπορικά και διοικητικά».

Το NTF συμμετείχε το 2005 σε σημαντικές συζητήσεις με τη Νορβηγική Ποδοσφαιρική Ομοσπονδία (NFF) για το ποιος πραγματικά κατέχει τα τηλεοπτικά δικαιώματα των πρωταθλημάτων.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Νορβηγία
Ιωάννα Γεωργακοπούλου

Η **Ιωάννα Γεωργακοπούλου** (Πύργος Ηλείας, 13 Φεβρουαρίου 1920 - Αθήνα, 7 Αυγούστου 2007) ήταν Ελληνίδα τραγουδίστρια του ρεμπέτικου.

Γεννήθηκε στον Πύργο Ηλείας το 1920. Μετά τον θάνατο του πατέρα της, η οικογένειά της μετακόμισε στην Αθήνα. Συμμετείχε στη χορωδία της ενορίας του Αγίου Παύλου, όπου την ανακάλυψε η τραγουδίστρια Αγγέλα Λυκιαρδοπούλου, μούσα του Αττίκ. Με τη βοήθεια του συνθέτη Γιάννη Βέλλα, ηχογράφησε το πρώτο της τραγούδι. Απο τα 18 της συνεργαζόταν με την Columbia, όπου συνεργάστηκε για πρώτη φορά με τον Βασίλη Τσιτσάνη. Σημαντική είναι και η συνεργασία της με τον Γιώργο Μητσάκη και τον Μανώλη Χιώτη.
Η συνεργασία της με τον Τσιτσάνη, τελείωσε το 1949, λόγω της αντικατάστασής της στο πάλκο του από τη Μαρίκα Νίνου.

Έγραψε περισσότερα από 50 τραγούδια με σημαντικότερο το "Τρελέ τσιγγάνε".

Η Ιωάννα Γεωργακοπούλου πέθανε το 2007, στην ηλικία των 87.

## Παραπομπές


Κατηγορία:Ρεμπέτες
Κατηγορία:Ελληνίδες τραγουδίστριες
Το υδραγωγείο της Κανιτόγκα

**Το υδραγωγείο της Κανιτόγκα** *(Wasser für Canitoga)* είναι κινηματογραφική περιπέτεια του 1939 με πρωταγωνιστή τον Χανς Άλμπερς.

## Πλοκή
Ο Χανς Άλμπερς υποδύεται έναν μηχανικό που δουλεύει στην κατασκευή ενός υδραγωγείου στον Καναδά. Χάρη στο εφευρετικό του μυαλό, οι εργασίες προχωρούν με γρήγορους ρυθμούς, αλλά σύντομα συμβαίνουν αναπάντεχα δυστυχήματα. Ο μηχανικός μυρίζεται σαμποτάζ και με κίνδυνο τη ζωή του αποτρέπει την ανατίναξη στα θεμέλια του υδραγωγείου.
 
## Παραγωγή
Το έργο γυρίστηκε στη ναζιστική Γερμανία του μεσοπολέμου. Βασίστηκε στο σενάριο του θεατρικού έργου του Χανς Χοσέ Ρέφις, εβραϊκής καταγωγής. Οι σκηνές γυρίστηκαν από τον Οκτώβριο του 1938 ως τον Φεβρουάριο του 1939 στην Καρράρα και στο Βερολίνο. Η ταινία κατανάλωσε τον προϋπολογισμό ρεκόρ 1.385.000 προπολεμικών μάρκων. Προβλήθηκε στις 10 Μαρτίου 1939 στο Μόναχο και βραβεύτηκε. Ακολούθησε η πρεμιέρα στο Βερολίνο στις 17 Μαρτίου 1939, προβολή στην Ουγγαρία και Ολλανδία όπου έμεινε στους κινηματογράφους για διάστημα ενός χρόνου.
## Εξωτερικοί σύνδεσμοι
* 

Κατηγορία:Γερμανικές ταινίες
Κατηγορία:Ταινίες του 1939
Κατηγορία:Σκηνοθετικό ντεμπούτο σε ταινίες
Κατηγορία:Ταινίες από Ναζιστική Γερμανία
Κατηγορία:Γερμανόφωνες ταινίες
Κατηγορία:Γερμανικές ασπρόμαυρες ταινίες
Στόχοι για τη βιώσιμη ανάπτυξη

Οι **στόχοι για την [[Βιώσιμη Ανάπτυξη|βιώσιμη ανάπτυξη]]** (**ΣΒΑ**, αγγλικά: **SDG**s) είναι μία δέσμη στόχων που αφορά την μελλοντική διεθνή ανάπτυξη.  Υιοθετήθηκαν στις 25 Σεπτεμβρίου 2015 κατά τη 70η Γενική Συνέλευση των Ηνωμένων Εθνών. Αποτελούν μία συλλογική προσπάθεια για ένα κόσμο δικαιότερο, πιο ειρηνικό και ευημερούντα, και έναν υγιή πλανήτη. Θεωρείται ως μια πρόσκληση για αλληλεγγύη μεταξύ των γενεών και  σπουδαίο καθήκον, καθώς είναι μία επένδυση στην ευημερία των νέων.

Θεσπίστηκαν από τον Οργανισμό Ηνωμένων Εθνών και προβλήθηκαν ως οι παγκόσμιοι στόχοι για την βιώσιμη ανάπτυξη. Αντικατέστησαν τους στόχους ανάπτυξης για τη χιλιετία, των οποίων το χρονοδιάγραμμα επίτευξης εξέπνευσε στο τέλος του 2015. Οι ΣΒΑ θα υλοποιηθούν από το 2015 έως το 2030. Η δέσμη αποτελείται από 17 στόχους και 169 συνδεόμενους σκοπούς με αυτούς τους στόχους. Η Ατζέντα 2030 προωθεί την ενσωμάτωση και των **τριών διαστάσεων της βιώσιμης ανάπτυξης** – **κοινωνική, περιβαλλοντική και οικονομική**.
## Στόχοι

Τον Αύγουστο του 2015, 193 χώρες συμφώνησαν στην επίτευξη των ακόλουθων 17 στόχων:
# Μηδενική φτώχεια
# Μηδενική πείνα
# Καλή υγεία και ευημερία
# Ποιοτική εκπαίδευση
# Ισότητα των φύλων
# Καθαρό νερό και αποχέτευση 
# Φτηνή και καθαρή ενέργεια
# Αξιοπρεπής εργασία και οικονομική ανάπτυξη
# Βιομηχανία, καινοτομία και υποδομές 
# Λιγότερες ανισότητες 
# Βιώσιμες πόλεις και κοινότητες 
# Υπεύθυνη κατανάλωση και παραγωγή
# Δράση για το κλίμα 
# Ζωή στο νερό 
# Ζωή στη στεριά 
# Ειρήνη, δικαιοσύνη και ισχυροί θεσμοί
# Συνεργασία για τους στόχους 

## Δείτε επίσης
* Στόχοι Ανάπτυξης Χιλιετίας

## Παραπομπές


Κατηγορία:Αειφόρος ανάπτυξη
Κατηγορία:Οργανισμός Ηνωμένων Εθνών
Γυψοχώρι Πέλλας

Το **Γυψοχώρι** είναι οικισμός της Κεντρικής Μακεδονίας στην Περιφερειακή Ενότητα Πέλλας Σύμφωνα με την απογραφή του 2011 ο πληθυσμός του χωριού ανέρχεται στους 311 κατοίκους. Σύμφωνα με τη νέα απογραφή του 2021, ο μόνιμος πληθυσμός τους χωριού ανέρχεται πλέον στους 307 κατοίκους.

## Ονομασία
Η ονομασία του χωριού πιστεύεται πως βγήκε από την κόρη του μπέη τα χρόνια της Τουρκοκρατίας, η οποία ονομαζόταν «Γιουψάν». Μια δεύτερη εκδοχή είναι ο ποταμός Ασπροπόταμος που βρίσκεται στο χωριό και μαρτυράται πως παλιότερα έβγαζε γύψο.

Το χωριό κατά την παλαιά του ονομασία λεγόταν «Γιούψοβο».

## Ιστορία & πληροφορίες
Η καταγωγή των ανθρώπων του χωριού είναι γηγενείς Μακεδόνες.

Είναι παλιός οικισμός με γειτονικά χωριά το Δροσερό και το Τριφύλλι. Στο κέντρο του χωριού κάποτε ήταν χτισμένο το σπίτι του μπέη που αργότερα έγινε η κοινότητα του χωριού και τώρα πλέον αποτελεί την πλατεία του χωριού. Εκεί υπάρχουν και τα καφενεία και οι ταβέρνες του χωριού καθώς και τα παντοπωλεία.

Στην άκρη του χωριού στεγάζεται ο Πολιτιστικός Μορφωτικός Σύλλογος Γυψοχωρίου η «ΜΑΚΕΔΟΝΊΑ» και ακριβώς απέναντι βρίσκεται το γήπεδο του χωριού που δραστηριοποιόταν στο παρελθόν η ποδοσφαιρική ομάδα του χωριού «Ασπίδα Γυψοχωρίου».

Ακριβώς απέναντι από το γήπεδο στεγάζεται και ο αγροτικός συνεταιρισμός του χωρίου καθώς οι κάτοικοι ασχολούνται κυρίως με τη γεωργία.

Το δημοτικό σχολείο του χωριού είναι χτισμένο όλο από πέτρα και δίπλα του βρίσκεται το νηπιαγωγείο.

Στη νοτιοανατολική πλευρά του χωριού βρίσκονται η παλαιά και η νέα εκκλησία (ενοριακός) ονόματι Άγιος Αθανάσιος. Η παλιά εκκλησία χτίστηκε το 1851 και αποτελεί σύμβολο του χωριού.

Το Γυψοχώρι έχει υψόμετρο 35 μέτρα από την επιφάνεια της θάλασσας.

Κοντά στο χωριό περνάει ποτάμι) το οποίο ξεκινάει από το διπλανό βουνό Πάικο και καταλήγει στο ποταμό Λουδία.

## Κάτοικοι
Έντονη ήταν η συμμετοχή των κατοίκων του χωριού στο Μακεδονικό Αγώνα, καθώς αναφέρονται πολλά ονόματα Γυψοχωριτών αγωνιστών στα Μυστικά του Βάλτου (το σημαντικότερο ιστορικό μυθιστόρημα της ελληνικής πεζογραφίας).

Το 1922 ήρθαν πρόσφυγες από τον Πόντο και το 1924 από την Ανατολική Θράκη. Το 1928 εγκαταστάθηκαν στο χωριό κι άλλοι Πόντιοι πρόσφυγες.

Τις δεκαετίες 1960-1970, υπήρξε έντονο μεταναστευτικό κίνημα προς τη Γερμανία, τις Ηνωμένες Πολιτείες και την Αυστραλία.

## Δημογραφική εξέλιξη
Η πρόσφατη δημογραφία εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Πέλλας
Αφέλια

μικρογραφία|Ένα κομμάτι αφέλια
Τα **αφέλια** είναι παραδοσιακό Κυπριακό χοιρινό πιάτο. Είναι μαριναρισμένο και μαγειρεμένο σε κόκκινο κρασί με θρυμματισμένους σπόρους κόλιανδρου. Το πιάτο περιέχει αλάτι, πιπέρι και λάδι. Κατά την Αγγλοκρατία (από το 1878) σημειώθηκε η χρήση βουτύρου αντί για λάδι. Συνήθως σερβίρεται με πατάτες, πλιγούρι και γιαούρτι.

## Παραπομπές

Κατηγορία:Κυπριακή κουζίνα
Άγγελος Κωνσταντιλιέρης

Ο **Άγγελος Κωνσταντιλιέρης** (πέθανε στις 24 Φεβρουαρίου 1964) ήταν Έλληνας πολιτικός μικρασιατικής καταγωγής.

## Βιογραφία
Εξελέγη βουλευτής Αθηνών-Πειραιώς, στις εκλογές του 1923. 

Υπηρέτησε ως Δήμαρχος Βύρωνα από το 1951 ως το 1959.

Απεβίωσε στις 24 Φεβρουαρίου 1964 και κηδεύτηκε την επόμενη ημέρα.

## Εξωτερικοί σύνδεσμοι
*Φωτογραφία από το Αρχείο Μικρασιατών.

## Παραπομπές


Κατηγορία:Βουλευτές Αθηνών και Πειραιώς
Κατηγορία:Δήμαρχοι Βύρωνα
Νικόλαος Κουπαρούσος

Ο **Νικόλαος Κουπαρούσος**  (1888 - 25 Φεβρουαρίου 1966) ήταν Έλληνας φαρμακοποιός και πολιτικός. Υπηρέτησε ως βουλευτής Κοζάνης.

## Βιογραφία
### Πρώτα χρόνια και εργασία
Γεννήθηκε στην Κοζάνη και εργάστηκε ως φαρμακοποιός. Εντάχθηκε στον βενιζελικό χώρο, όμως είχε εκδώσει ανακοίνωση κατά των προσφύγων τονίζοντας προς το εθνικό κέντρο ότι η περιουσία τους "εκινδύνευε εκ μέρους προσφύγων" και απειλούσε αργότερα ο ίδιος να διώξει για τη Βραζιλία τους πρόσφυγες, εάν δεν συμμορφωθούν.
### Πολιτική σταδιοδρομία
Από το 1930 ως το 1941 εξέδιδε την εφημερίδα "Μακεδονικόν Βήμα". Εξελέγη για πρώτη φορά βουλευτής Κοζάνης με το Κόμμα Ελευθεροφρόνων στις εκλογές του 1926, με το με το Κόμμα Φιλελευθέρων στις εκλογές του 1928 και με το Εθνικόν Ριζοσπαστικόν Κόμμα στις εκλογές του 1932 και του 1933. Αργότερα εξελέγη ξανά βουλευτής Κοζάνης το 1950 με το Κόμμα Προοδευτικών Φιλελευθέρων και για τελευταία φορά το 1951 με την Εθνική Προοδευτική Ένωση Κέντρου. Πέθανε σε ηλικία 78 ετών και κηδεύτηκε στις 26 Φεβρουαρίου 1966.

## Οικογένεια
Ο γιος του, Γιώργος, ήταν κι αυτός φαρμακοποιός (στην Αργαλαστή). Εντάχθηκε στην Αριστερά και υπέστη διώξεις κατά την περίοδο της χούντας. Είχε μεταφέρει σε κρησφύγετο το 1967 τον Μίκη Θεοδωράκη μεταμφιεσμένο σε ιερέα και σκοτώθηκε στις 9 Νοεμβρίου 1981 σε τροχαίο δυστύχημα κοντά στην Αταλάντη.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες φαρμακοποιοί
Κατηγορία:Έλληνες εκδότες
Κατηγορία:Βουλευτές εκλεγμένοι με την ΕΠΕΚ
Eredivisie CV

Η **Eredivisie CV** (ECV) είναι «commanditaire vennootschap» (κάτι παρόμοιο με την ετερόρρυθμη εταιρεία, σύμφωνα με το ολλανδικό δίκαιο) και αποτελείται από τις 18 ομάδες που μετέχουν στην Έρεντιφιζι (Eredivisie), την κορυφαία ολλανδική επαγγελματική κατηγορία ποδοσφαίρου.

Η ECV είναι επιφορτισμένη με τη διαχείριση των τηλεοπτικών δικαιωμάτων, όπως και τις συμφωνίες όσον αφορά τις χορηγίες του πρωταθλήματος. Στις 8 Αυγούστου του 2012 δόθηκε στη δημοσιότητα η είδηση ότι ο αμερικανικής καταγωγής Αυστραλός μεγιστάνας Ρούπερτ Μέρντοχ είχε εξασφαλίσει τα δικαιώματα του Ολλανδικού Πρωταθλήματος (Eredivisie) για 12 χρόνια έναντι ενός δις ευρώ, αρχής γενομένης από την περίοδο 2013-14. Αυτό σημαίνει ότι όλα τα αθλητικά σωματεία του Ολλανδικού Πρωταθλήματος θα κερδίζουν πάνω από 4 εκατομμύρια ευρώ ετησίως καθ' όλη τη διάρκεια της σύμβασης.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ολλανδία
Δουκάτο της Αιγύπτου

Το **Δουκάτο της Αιγύπτου** ήταν διοικητική και στρατιωτική διαίρεση, Δουκάτο, της Βυζαντινής Αυτοκρατορίας στην Αίγυπτο.

Δημιουργήθηκε από τον αυτοκράτορα Ιουστινιανό Α´ το 539 με πρωτεύουσα την Αλεξάνδρεια και διοικητή Αυγουστάλιο Δούκα. Η προηγούμενη διαίρεση της Διοίκησης Αιγύπτου καταργήθηκε και ο δούξ υπαγόταν άμεσα στον Έπαρχο Ανατολής.

Το Δουκάτο χωριζόταν σε δύο επαρχίες, την Αιγυπτιακή Α΄ και την Αιγυπτιακή Β΄. Το Δουκάτο περιελάμβανε το δυτικό Δέλτα του Νείλου εκτός των περιοχών της Μαρεώτιδος και της Μενελαΐτιδος. Το 642 με την Αραβική κατάκτηση της Αιγύπτου η διαίρεση έπαψε να υπάρχει.

Γνωστοί διοικητές ήταν οι :
* Λιβέλιος ο Σηνάτωρ
* Θεόδωρος προτελευταίος
* Δομιτιανός, ? - 641 (τελευταίος)

## Παραπομπές


## Πηγές
* 

Αίγυπτος
Κατηγορία:Βυζαντινή Αίγυπτος
Σιδηροδρομικός Σταθμός Πολυκάστρου (παλαιός)

Ο **Σιδηροδρομικός Σταθμός Πολυκάστρου** είναι σιδηροδρομικός σταθμός στο Πολύκαστρο του νομού Κιλκίς. Βρίσκεται κοντά στο κέντρο της πόλης. Ο σταθμός άνοιξε το 1872 και εξυπηρετείται από τα τρένα ανάμεσα στην Θεσσαλονίκη, το Βελιγράδι και την Κεντρική Ευρώπη. Το 1872 εγκαινιάζεται η σιδηροδρομική γραμμή Θεσσαλονίκης - Βιέννης από την εταιρεία Χιρς (Hirch) και ξεκινά τη λειτουργία του ο Σιδηροδρομικός Σταθμός Πολυκάστρου (τότε Καρασουλίου).

## Yπηρεσίες

## Πηγές


Πολυκαστρο
Πολυκαστρο
Πολυκαστρο
Σιδηροδρομικός Σταθμός Πολυκάστρου (νέος)

Ο **νέος Σιδηροδρομικός Σταθμός Πολυκάστρου** είναι μελλοντικός σιδηροδρομικός σταθμός στο Πολύκαστρο του νομού Κιλκίς και θα βρίσκεται έξω από την κωμόπολη. Ο σταθμός αναμένεται να ανοίξει το 2024 και θα εξυπηρετείται από τρένα υψηλών ταχυτήτων ανάμεσα στην Θεσσαλονίκη και την Ειδομένη.

## Yπηρεσίες

## Παραπομπές

Πολυκαστρο
Δουκάτο της Αρκαδίας

Το **Δουκάτο της Αρκαδίας** ήταν διοικητική και στρατιωτική διαίρεση, Δουκάτο, της Βυζαντινής Αυτοκρατορίας στην Αίγυπτο.

Δημιουργήθηκε από τον αυτοκράτορα Ιουστινιανό Α´ το 539 με πρωτεύουσα την Αρσινόη και διοικητή έναν Δούκα. Η προηγούμενη διαίρεση της Διοίκησης Αιγύπτου καταργήθηκε και ο δούξ υπαγόταν άμεσα στον Έπαρχο Ανατολής.

Το Δουκάτο Αρκαδίας ήταν το μόνο από τα αιγυπτιακά δουκάτα που δεν χωριζόταν σε επαρχίες. Το Δουκάτο περιελάμβανε τμήμα του Δέλτα του Νείλου και την Κάτω Θηβαΐδα, την αρχαία Επτανομία. Το 642 με την Αραβική κατάκτηση της Αιγύπτου έπαψε να υπάρχει. Δούκας κατά την αραβική κατάκτηση τον 7ο αιώνα αναφέρεται ο Θεοδόσιος

## Παραπομπές


## Πηγές
* 

Κατηγορία:Δουκάτα της Βυζαντινής Αυτοκρατορίας
Κατηγορία:Βυζαντινή Αίγυπτος
Δουκάτο της Θηβαΐδος

Το **Δουκάτο της Θηβαΐδος** ήταν διοικητική και στρατιωτική διαίρεση, Δουκάτο, της Βυζαντινής Αυτοκρατορίας στην Αίγυπτο.

Δημιουργήθηκε από τον αυτοκράτορα Ιουστινιανό Α´ το 539 με πρωτεύουσα την Πτολεμαΐδα και διοικητή έναν Αυγουστάλιο Δούκα, όμως από το 441 επί Θεοδοσίου Β΄ είχε διορισθεί διοικητής της Θηβαΐδος κόμης-δούξ. Η προηγούμενη διαίρεση της Διοίκησης Αιγύπτου καταργήθηκε και ο δούξ υπαγόταν άμεσα στον Έπαρχο Ανατολής.

Το Δουκάτο ήταν παραμεθόριο και αντιμετώπιζε συχνά επιδρομές φυλών της ερήμου. Διοικητικά χωριζόταν σε δύο επαρχίες, την Άνω Θηβαΐδα και την Κάτω Θηβαΐδα. Το Δουκάτο περιελάμβανε τμήμα της νότιας Αιγύπτου έως την Νήσο Φίλαι. Το 642 με την Αραβική κατάκτηση της Αιγύπτου η διαίρεση έπαψε να υπάρχει.

Γνωστοί διοικητές ήταν οι :
* Φλάβιος Θεόδωρος
* Ωρίων, 543 - ?
* Ναρσής ο Περσαρμένιος
* Απίων

## Παραπομπές


## Πηγές
* 
* Κωνσταντινίδης Γεώργιος, Η κοινωνία της Αιγύπτου (5οσ-7ος αιώνας) , το πρόβλημα των θεικών οίκων, Θεσσαλονίκη 2009

Κατηγορία:Δουκάτα της Βυζαντινής Αυτοκρατορίας
Κατηγορία:Βυζαντινή Αίγυπτος
Σιδηροδρομικός Σταθμός Αγγειών (παλαιός)

Ο **Σιδηροδρομικός Σταθμός Αγγειών** είναι σιδηροδρομικός σταθμός στον Δήμο Δομοκού στον Νομό Φθιώτιδας. Βρίσκεται λίγο έξω από το χωριό Μακρυρράχη του νομού Φθιώτιδας. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη. Toν Ιούνιο του 2018, πρόκειται να κλείσει και να αντικατασταθεί από τον νέο σταθμό που βρίσκεται ακριβώς απέναντι στην νέα σιδηροδρομική γραμμή υψηλών ταχυτήτων Αθηνών-Θεσσαλονίκης.

Αγγείαι
Αγγείαι
Αγγείαι
Δουκάτο της Λιβύης

Το **Δουκάτο της Λιβύης**, αναφέρεται και σαν **Λυβικό Λίμιτον** ήταν διοικητική και στρατιωτική διαίρεση, Δουκάτο, της Βυζαντινής Αυτοκρατορίας στην Βόρειο Αφρική.

Δημιουργήθηκε από τον αυτοκράτορα Αναστάσιο τον 5ο αιώνα με πρωτεύουσα το Παραιτόνιον και διοικητή έναν Δούκα που αρχικά είχε μόνο πολιτική εξουσία αλλά επί Ιουστινιανού Α´ το 539 απέκτησε και στρατιωτική και θεωρείται η συνέχεια του ρωμαϊκού Limes Tripolitanus («Συνόρου της Τριπολιτανίας»). Επί Ιουστινιανού, η προηγούμενη διαίρεση της Διοίκησης Αιγύπτου καταργήθηκε και ο Δούξ Λιβύης ήταν ο μοναδικός από τους αξιωματούχους της τέως Διοικήσεως που δεν υπαγόταν στον Έπαρχο Ανατολής. Αναφέρεται σαν "Λίμιτον", ήταν παραμεθόριο δουκάτο και δεχόταν συχνά επιθέσεις από τις φυλές της ερήμου.

Διοικητικά χωριζόταν σε δύο επαρχίες, την Επαρχία Άνω Λιβύης και Επαρχία Κάτω Λιβύης. Το Δουκάτο περιελάμβανε την σημερινή Κυρηναϊκή και περιοχές της δυτικής Αιγύπτου, ως τις περιοχές της Μαρεώτιδος και της Μενελαΐτιδος στο δυτικό Δέλτα του Νείλου. Το 642 με την Αραβική κατάκτηση της Αιγύπτου το δουκάτο έπαψε να υπάρχει.

Γνωστός δουξ ήταν ο Άννονας.

## Παραπομπές


## Πηγές

* 

Κατηγορία:Δουκάτα της Βυζαντινής Αυτοκρατορίας
Κατηγορία:Βυζαντινή Αίγυπτος
Επαμεινώνδας Σωτηριάδης

Ο **Επαμεινώνδας Σωτηριάδης** (1891 - 29 Αυγούστου 1974) ήταν Έλληνας δικηγόρος και πολιτικός. Διετέλεσε βουλευτής Θεσσαλονίκης.

## Βιογραφία
Ήταν ποντιακής καταγωγής και γεννήθηκε στην Αργυρούπολη Πόντου. Σπούδασε στο Φροντιστήριο της Τραπεζούντας και στη Νομική Σχολή της Κωνσταντινούπολης και μετά στην Αθήνα, όπου εργάστηκε ως γραμματέας του Πρωτοδικείου και νομικός σύμβουλος της αρμοστείας Σμύρνης. Το 1923 εγκαταστάθηκε στο Κιλκίς.
Εξελέγη βουλευτής Θεσσαλονίκης το 1932 και επανεξελέγη το 1933. Στη συνέχεια εκλέχθηκε βουλευτής Κιλκίς το 1936 και το 1946 με το Κόμμα Φιλελευθέρων.  

Ήταν παντρεμένος με την Ελένη Σωτηριάδου, με 3 παιδιά.

Απεβίωσε στις 29 Αυγούστου 1974 και κηδεύτηκε από τον ιερό ναό Μεταμορφώσεως του Σωτήρος στο Κιλκίς.

## Πηγές

## Εξωτερικοί σύνδεσμοι
*Βιογραφικό, με τεκμηρίωση από το Δήμο Κιλκίς.
*Τεκμήριο, Επιστολή του Σωτηριάδη προς τον Ελ. Βενιζέλο, 4-7-1949.

Κατηγορία:Βουλευτές Θεσσαλονίκης
Κατηγορία:Βουλευτές Κιλκίς
Κατηγορία:Βουλευτές εκλεγμένοι με το κόμμα των Φιλελευθέρων
Μιχαήλ Ευλάμπιος

Ο **Μιχαήλ Ευλάμπιος** (1874 - Φεβρουάριος 1955) ήταν Έλληνας τραπεζίτης και πολιτικός.

## Βιογραφικά στοιχεία
Γεννήθηκε στην Ερμούπολη της Σύρου και σπούδασε οικονομικές και εμπορικές επιστήμες σε πανεπιστήμια της Αυστρίας και του Ηνωμένου Βασίλειου. Την περίοδο 1928-31 ήταν διευθυντής της Τραπέζης της Ελλάδος. Το 1931 υπέβαλε την παραίτησή του, προκειμένου να πολιτευτεί. 
Υπήρξε αρχικά αντιπρόεδρος και στη συνέχεια πρόεδρος της Εμπορικής Τράπεζας από το 1939 ως το 1941 και από το 1946 ως το 1951. Στην κυβέρνηση Παναγή Τσαλδάρη διετέλεσε υφυπουργός Οικονομικών από τις 4 Νοεμβρίου 1932 ως τις 16 Ιανουαρίου 1933 και από τις  10 Μαρτίου 1933 ως τη 1η Δεκεμβρίου 1933. Εξελέγη βουλευτής Αθηνών το 1933 με το Λαϊκό Κόμμα. 

Υπήρξε ένας από τους πρώτους κατοίκους της Εκάλης. 

Γιος του ήταν ο Ιούλιος Ευλάμπιος.

## Παραπομπές


Κατηγορία:Βουλευτές Αθηνών
Κατηγορία:Έλληνες τραπεζίτες
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υφυπουργοί Οικονομικών
Κωνσταντίνος Βερροιόπουλος

Ο **Κωνσταντίνος Βερροιόπουλος** (17 Φεβρουαρίου 1893 - 9 Ιανουαρίου 1975), του Παναγιώτη, ήταν Έλληνας πολιτικός.

## Βιογραφικά στοιχεία
Γεννήθηκε στην Αθήνα και σπούδασε νομικά στο Πανεπιστήμιο Αθηνών και στο Πανεπιστήμιο του Μονάχου.
 Το 1920 διορίστηκε Νομάρχης Λάρισας, θέση στην οποία υπηρέτησε ως το 1922.
Στην κυβέρνηση Τσαλδάρη  υπηρέτησε ως υπουργός Γενικός Διοικητής Μακεδονίας από τις 19 Ιουλίου 1935 ως τις 10 Οκτωβρίου 1935. Εξελέγη βουλευτής Αθηνών το 1933 και Αττικοβοιωτίας στις εκλογές του 1935 με το Λαϊκό Κόμμα.

Έγινε διοικητής της Αγροτικής Τράπεζας το 1946, θέση την οποία κατείχε μέχρι το 1950. Ήταν παντρεμένος με την Αλεξάνδρα Πορτοκάλογλου και είχαν 2 παιδιά.

Πέθανε τον Ιανουάριο του 1975.

## Παραπομπές


Κατηγορία:Νομάρχες Λάρισας
Κατηγορία:Βουλευτές Αθηνών
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Γενικοί Διοικητές Μακεδονίας
Δημοκρατικόν Κόμμα (Ελλάδα, 1935)

Το **Δημοκρατικόν Κόμμα** ήταν ελληνικό πολιτικό κόμμα, το οποίο ιδρύθηκε το 1935 από τον Γεώργιο Παπανδρέου.

Κατηγορία:Πρώην πολιτικά κόμματα στην Ελλάδα
Νικόλαος Σκυλακάκης

Ο **Νικόλαος Γ. Σκυλακάκης** (1895 - 28 Μαρτίου 1953) ήταν Έλληνας δικηγόρος και πολιτικός.

## Βιογραφία

Ήταν Νομάρχης Ζακύνθου ως τον Δεκέμβριο του 1946. Στη συνέχεια μετατέθηκε και έγινε Νομάρχης Άρτας.

Απεβίωσε στις 28 Μαρτίου 1953, σε ηλικία 58 ετών.

## Παραπομπές


Κατηγορία:Νομάρχες Ζακύνθου
Κατηγορία:Νομάρχες Άρτας
Ιωάννης Παπακώστας

Ο **Ιωάννης Παπακώστας**, γνωστός και ως **Τζον Κώστας**, (Λιάς Θεσπρωτίας, 1868 - Στέλλενμπος, Νότια Αφρική, 18/10/1932) ήταν Έλληνας οπλαρχηγός και τοπικός ευεργέτης από τον Λιά Θεσπρωτίας.

## Βιογραφία
Γεννήθηκε το 1868 στον Λιά της Θεσπρωτίας, που τότε βρισκόταν υπό οθωμανική κυριαρχία και ήταν γιος ιερέα. Στην ηλικία των 19 ετών μετανάστευσε ζώντας διαδοχικά σε διάφορες περιοχές (Αυστραλία, Ταγκανίκα, Τράνσβααλ,  Νταρ ελ Σαλάμ της Αιγύπτου και Γιοχάνεσμπουργκ της Νότιας Αφρικής) όπου διετέλεσε επιστάτης σε σιδηροδρομικά έργα και ιδιοκτήτης καφενείου. Κατά την παραμονή του στη Νότια Αφρική συμμετείχε στον δεύτερο πόλεμο των Μπόερς ως εθελοντής στο πλευρό των επαναστατών. Πολέμησε μεταξύ άλλων στις μάχες του Σπίον Κοπ και του Παάρντεμπεργκ όπου πιάστηκε αιχμάλωτος με αποτέλεσμα να εκτοπιστεί στη Σρι Λάνκα.

Το 1903 απελευθερώθηκε και γύρισε στη Νότια Αφρική όπου εγκαταστάθηκε στο Στέλλενμπος. Το 1911 εγκαταστάθηκε στην Αθήνα όπου μυήθηκε στην Ηπειρωτική Εταιρεία. Κατά τους Βαλκανικούς Πολέμους του 1912-1913 διετέλεσε επικεφαλής αντάρτικης ομάδας που έδρασε στην περιοχή της Θεσπρωτίας και διακρίθηκε στις μάχες με ένοπλους σχηματισμούς Τσάμηδων που πολεμούσαν στο πλευρό της Οθωμανικής Αυτοκρατορίας. Το επόμενο έτος ο Παπακώστας συμμετείχε στον Βορειοηπειρωτικό Αγώνα. Παράλληλα πραγματοποίησε διάφορες ευεργεσίες στον τόπο καταγωγής του.

Το 1920, μετά την ήττα της παράταξης του Ελευθέριου Βενιζέλου στις εκλογές εκείνου του έτους, επέστρεψε στη Νότια Αφρική και στο Στέλλενμπος. Πέθανε στις 18/08/1932 στο νοσοκομείο Diakones Hospital στο Κέιπ Τάουν ενώ έπασχε από χρόνιο ζαχαροδιαβήτη. 

Για την προσφορά του ο Παπακώστας τιμήθηκε από το ελληνικό κράτος με την απονομή του βαθμού του λοχαγού καθώς και πολεμικού παράσημου. Το 1982, στήθηκε από το νοτιοαφρικανικό κράτος προτομή του Παπακώστα στη γενέτειρά του ως αναγνώριση της προσφοράς του.
εναλλ.=Ιωάννης Παπακώστας (Τζων Κώστας)|μικρογραφία|354x354εσ

## Παραπομπές


## Βιβλιογραφία
*Βασίλη Κραψίτη, *Σύγχρονοι Ηπειρώτες ευεργέτες (1913-1986)*, εκδόσεις του συλλόγου «Οι φίλοι του Σουλίου», Αθήνα, 1987.
*E.A. Mantzaris, *[https://web.archive.org/web/20150905153331/http://www.arts.yorku.ca/hist/tgallant/documents/mantzaris.pdf The Greeks in South Africa]*, στο Richard Clogg, The Greek Diaspora in the Twentieth Century, Macmillan Press, 1999.

Κατηγορία:Έλληνες αγωνιστές του 19ου αιώνα
Κατηγορία:Έλληνες αγωνιστές του 20ου αιώνα
Κατηγορία:Έλληνες ευεργέτες
Κατηγορία:Έλληνες επαναστάτες
Κατηγορία:Έλληνες της Νότιας Αφρικής
Ουκρανική Πρέμιερ-λίχα

Η Ένωση ποδοσφαιρικών συλλόγων της Ουκρανίας «Πρέμιερ-λίχα» (ουκρανικά: Об'єднання професіональних футбольних клубів України «Прем'єр-ліга», УПЛ), γνωστή και ως **Ουκρανική Πρέμιερ-λίχα** (Українська Прем'єр-ліга) αποτελεί οργάνωση που είναι υπεύθυνη για τη διεξαγωγή του πρωταθλήματος ποδοσφαίρου της ανώτατης κατηγορίας της Ουκρανίας, της Πρέμιερ-λίχα (Прем'єр-ліга), όπως και του Σούπερ Καπ Ουκρανίας (Суперкубок України).

Ο όρος Πρέμιερ-λίχα (Прем'єр-ліга) αντικατέστησε την προηγούμενη ονομασία του ανώτατου πρωταθλήματος της Ουκρανίας, η οποία ήταν «βίστσα λίχα» (вища ліга) και χρησιμοποιήθηκε το διάστημα 1992–2008.

## Παραπομπές


## Εξωτερικοί σύνδεσμοι

* 

Κατηγορία:Ποδόσφαιρο στην Ουκρανία
Αποξηραμένο μοσχολέμονο

thumb|right|250px|Αποξηραμένα, τριμμένα, Περσικά μαύρα μοσχολέμονα.
[thumb|right|250px|Ολόκληρα λούμι ''(loomi)'' προς πώληση στην αγορά της [Μανάμα, Μπαχρέιν.]]
Τα **αποξηραμένα μοσχολέμονα** (ή **αποξηραμένα λάιμ** *(dried lime)* επίσης γνωστά ως: **μαύρα λάιμ** ή **μαύρα μοσχολέμονα**· **νοόμι Μπάσρα** (Βασόρας) (*(noomi basra)* Ιράκ)· **λίμοο Αμανή** (Ομάν) (*(limoo amani)* Ιράν)· **λίμοο** (*(limoo)* Ομάν)) είναι μοσχολέμονα τα οποία έχουν χάσει την περιεκτικότητά τους σε νερό, συνήθως αφού πέρασαν ένα μεγάλο μέρος του χρόνου αποξήρανσής τους στον ήλιο. Χρησιμοποιούνται, ολόκληρα, κομμένα σε τεμάχια ή τριμμένα, ως καρύκευμα στα φαγητά της Μέσης Ανατολής. Με καταγωγή τον Περσικό Κόλπο, εξ ου και η Περσική ονομασία «λίμοο Αμανή» (*(limoo amani)* λάιμ του Ομάν), τα αποξηραμένα μοσχολέμονα είναι δημοφιλή στη μαγειρική ολόκληρης της Μέσης Ανατολής. 

## Χρήσεις
Τα αποξηραμένα λάιμ χρησιμοποιούνται για να προσθέσουν μια ξινή γεύση στα φαγητά, μέσω μιας διαδικασίας που είναι γνωστή ως ξίνισμα *(souring)*. Στην Περσική κουζίνα,χρησιμοποιούνται για να αρωματίσουν βραστά και σούπες. Σε όλο τον Περσικό Κόλπο, χρησιμοποιούνται μαγειρεμένα με ψάρια, ενώ στο Ιράκ κονιορτοποιούνται και προστίθενται σε πιάτα με ρύζι και στη γέμιση. Επίσης, γίνονται ζεστό ρόφημα, που ονομάζεται *Hamidh* (ξινό). Η σκόνη του αποξηραμένου μοσχολέμονου, χρησιμοποιείται και σαν συστατικό τύπου-μπαχαράτ στον Περσικό Κόλπο (ένα μείγμα μπαχαρικών που επίσης ονομάζεται *kabsa* ή *kebsa*). Πρόκειται για ένα παραδοσιακό συστατικό της Αραβικής και Περσικής  μαγειρικής.

## Γεύση
Τα αποξηραμένα λάιμ είναι έντονα αρωματισμένα. Έχουν γεύση ξινή και εσπεριδοειδή σαν του μοσχολέμονου, αλλά επίσης έχουν ένα γήινο και κάπως καπνιστό άρωμα, στερούμενα όμως τη γλυκύτητα του φρέσκου λάιμ. Επειδή διατηρούνται, έχουν μια ελαφρά πικράδα, ζυμωμένη γεύση, αλλά οι πικροί τόνοι, συγκεντρώνονται κυρίως στον εξωτερικό φλοιό και τους σπόρους του μοσχολέμονου.

## Δείτε επίσης

## Εξωτερικοί σύνδεσμοι

*  Spice Pages: Lime
*  Black Lemons 

## Σημειώσεις



;Παραπομπές σημειώσεων




## Παραπομπές




Κατηγορία:Αποξηραμένα φρούτα
Κατηγορία:Ιρανική κουζίνα
Κατηγορία:Ιρακινή κουζίνα
Κατηγορία:Μπαχαρικά
Κατηγορία:Αραβική κουζίνα
Αποθετήριο ωφέλιμων εντόμων

thumb|300px|Μία λωρίδα γύρω από ένα αγρό που αφέθηκε για αγρανάπαυση και χρησιμεύει ως χώρος φωλιάσματος σκαθαριών ''(beetle bank)''.
Το ***beetle bank*** ή άλλως στα Ελληνικά **αποθετήριο ωφέλιμων εντόμων**, **θεματοφυλάκιο ωφέλιμων εντόμων**, **θεματοφυλάκιο ωφέλιμων ζώων**, **χώρος φωλιάσματος σκαθαριών**, είναι στη γεωργία και την φυτοκομία *(horticulture)*, μια μορφή βιολογικού ελέγχου των επιβλαβών οργανισμών. Πρόκειται για λωρίδες ή ζώνες γης, όπου φυτεύονται αγρωστίδες ή ποοειδή *(Poaceae)* (χόρτα δέσμες) *(bunch grasses)* ή / και πολυετή φυτά, εντός ενός καλλιεργούμενου αγρού ή κήπου, όπου περιθάλπουν και παρέχουν το βιότοπο *(habitat (ecology))* για τα ωφέλιμα έντομα *(beneficial insects)*, τα πτηνά και τα άλλα είδη της πανίδας που έχουν ως λεία τους τα παράσιτα.

## Χρήση
Οι χώροι φωλιάσματος σκαθαριών συνήθως αποτελούνται από φυτά όπως ηλιοτρόπια, βίκια φάβα *(Vicia faba)*, *Centaurea cyanus*, κόλιανδρο, μπουράντζα, *Muhlenbergia*, *Stipa* και *buckwheats (Eriogonum spp.)*. Χρησιμοποιούνται επίσης, για να μειώσουν ή να αντικαταστήσουν τη χρήση των εντομοκτόνων και μπορούν επίσης να χρησιμεύσουν και ως βιότοπος για τα πτηνά και τα ευεργετικά τρωκτικά. Για παράδειγμα, έντομα, όπως η *Chrysoperla carnea* και η μύγα ιχνεύμων *(Ichneumon fly)*, μπορούν να θηρεύουν τα παράσιτα. Η ιδέα αναπτύχθηκε από την *Game & Wildlife Conservation Trust* σε συνεργασία με το Πανεπιστήμιο του Σαουθάμπτον *(University of Southampton)*.

Άλλα σημαντικά οφέλη μπορεί να είναι, ότι παρέχουν το βιότοπο για τους επικονιαστές *(pollinators)* και τα απειλούμενα είδη. Εάν χρησιμοποιηθούν τοπικά φυτά, ενδημική και εγχώρια χλωρίδα και πανίδα, υποστηρίζεται η αποκατάσταση της οικολογίας *(restoration ecology)*.

## Ιστορία του όρου
Σύμφωνα με το σχέδιο εισόδου του Μαρτίου του 2005, για το Αγγλικό Λεξικό της Οξφόρδης, ο όρος χρησιμοποιήθηκε για πρώτη φορά στις αρχές του 1990, με τα δημοσιευμένα παραδείγματα, που συμπεριλήφθηκαν στην έκδοση της 22ας Αυγούστου 1992 του *[[New Scientist]]* και στην αναφορά της 12ης Οκτωβρίου 1994, στο κοινωνικό τμήμα της εφημερίδας *[[The Guardian]]*:«Χώροι φωλιάσματος σκαθαριών *(beetle banks)*, μια πρόσφατη πρωτοβουλία του *Game Conservancy Trust*, θα βοηθούσε επίσης να ενθαρρυνθεί το φώλιασμα πουλιών στο έδαφος, δημιουργώντας παράλληλα την κάλυψη των εντόμων που τρέφονται από αφίδες, με περισσότερες επιστροφές από την εξοικονόμηση των αφιδοκτόνων *(aphicides)*.

## Εξωτερικοί σύνδεσμοι (στα Αγγλικά))
* Beetle bank, from the *Game & Wildlife Conservation Trust* website
* Beetle bank, from the *DEFRA* website, Farm Practices Survey 2007
*
https://pestscience.gr/katapolemisi-ton-pontikion/symvoules-prolipsis-parasiton/,from "science of pest & Wildlife Trust'' website 2019

## Σημειώσεις


## Παραπομπές


Κατηγορία:Εντομολογία
Κατηγορία:Βιώσιμη γεωργία
Κατηγορία:Οικολογική αποκατάσταση
Κατηγορία:Φράσεις επινοημένες στη δεκαετία του 1990
Ekstraklasa SA

Η **Ekstraklasa SA** είναι «spółka akcyjna» (κάτι παρόμοιο με την ανώνυμη εταιρεία, σύμφωνα με το πολωνικό δίκαιο) η οποία δημιουργήθηκε στις 14 Ιουνίου του 2005 στη Βαρσοβία κατά τη διάρκεια συνάντησης των εκπροσώπων των 16 συλλόγων του ανώτατου πρωταθλήματος της Πολωνίας, της Λίγκα Πίλκι Νόζνεϊ (Liga Piłki Nożnej).

Kύρια αποστολή της είναι η διεξαγωγή του πρωταθλήματος ποδοσφαίρου της ανώτατης εθνικής κατηγορίας, της Εκστρακλάσα. Επιπλέον από την περίοδο 2006/2007 διοργανώνει τον αγώνα Σούπερ Καπ Εκστρακλάσα (Superpuchar Ekstraklasy), ενώ στο παρελθόν την ευθύνη της διοργάνωσης είχε η Πολωνική Ομοσπονδία Ποδοσφαίρου (PZPN), και από την περίοδο 2007/2008 διοργανώνει το πρωτάθλημα νέων (Młoda Ekstraklasa). Το διάστημα 2006-2009 η Ekstraklasa SA διεξήγαγε το Κύπελλο Εκστρακλάσα (Puchar Ekstraklasy).

## Λογότυπο
Το πρώτο λογότυπο της εταιρείας δημιουργήθηκε το 2008. Ένα νέο λογότυπο χρησιμοποιήθηκηε την περίοδο 2011–2015. Το καλοκαίρι του 2015, το λογότυπο της Ekstraklasa SA άλλαξε.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Πολωνία
AFI 100 Χρόνια... 100 Αστέρια

Ως μέρος της ομώνυμης γενικής σειράς, ο κατάλογος **AFI 100 Χρόνια...100 Αστέρια** είναι μια λίστα με τους 50 σημαντικότερους θρύλους της μεγάλης οθόνης στις ΗΠΑ. Περιελάμβανε 25 άνδρες και 25 γυναίκες και αποκαλύφθηκε από το Αμερικανικό Ινστιτούτο Κινηματογράφου στις 15 Ιουνίου 1999 σε μια ειδική μετάδοση του CBS με παρουσιάστρια τη Σίρλεϊ Τεμπλ. Οι παρουσιάσεις έγιναν από 50 εν ενεργεία ηθοποιούς. Ως "Αμερικανός θρύλος της οθόνης" ορίστηκε ένας ηθοποιός ή μια ομάδα ηθοποιών με αξιόλογη παρουσία σε αμερικανικές ταινίες διάρκειας τουλάχιστον 40 λεπτών που προβλήθηκαν για πρώτη φορά πριν ή το 1950 ή ηθοποιών που απεβίωσαν μετά το 1950 αλλά ο θάνατός τους σηματοδότησε ένα ολοκληρωμένο σώμα κινηματογραφικού έργου. 

Οι πρώτοι στις δύο λίστες ήταν ο Χάμφρεϊ Μπόγκαρτ και η Κάθριν Χέπμπορν που συμπρωταγωνίστησαν στην ταινία *[[Η βασίλισσα της Αφρικής]]*, για την οποία ο Μπόγκαρτ κέρδισε το μοναδικό του 'Όσκαρ.

Όταν αποκαλύφθηκε η λίστα, από τους 50 αστέρες μόνο εννιά ήταν ζωντανοί, οι: Σίρλεϊ Τεμπλ, Κάθριν Χέπμπορν, Μάρλον Μπράντο, Ελίζαμπεθ Τέιλορ, Γκρέγκορι Πεκ, Κερκ Ντάγκλας, Λορίν Μπακόλ, Σοφία Λόρεν και  Σίντνεϊ Πουατιέ.

## Κατάλογος

## Εξωτερικοί σύνδεσμοι
*  
* List of the 500 nominated star legends
* List of the 50 winning legends

 
Κατηγορία:AFI 100 Χρόνια... σειρά
Αστέρω

Ο τίτλος **Αστέρω**, μπορεί να αναφέρεται σε μία από τις παρακάτω ταινίες.

*''Αστέρω'' (ταινία, 1929)
*''Αστέρω'' (ταινία, 1959)
Άγιος Παύλος (Αθήνα)

Ο **Άγιος Παύλος** είναι συνοικία στο κέντρο της Αθήνας. 

Πήρε το όνομά της απ' τον Ιερό Ναό του Αγίου Παύλου ο οποίος βρίσκεται επί της οδού Χίου 53. Ο ναός κατασκευάστηκε στην πρώτη δεκαετία του 20ού αιώνα. Μέγας χορηγός υπήρξε ο Δήμος Αθηναίων όπως αναγράφεται και στην μαρμάρινη επιγραφή με τους ευεργέτες που βρίσκεται έξω από τον ναό.

Στην περιοχή βρισκόταν η έδρα της Φίνος Φιλμ από το 1953 σε ενα νεοκλασσικό κτίριο. Η περιοχή έχει και άλλα νεοκλασικά κτίρια των αρχών του 20ου αιώνα, όπως το νεοκλασικό κτίριο της βίλας Τράιμπερ

## Αθλητισμός
Στον Άγιο Πάυλο εδρεύει ο Λαρισαϊκός Αθλητικός Ποδοσφαιρικός Όμιλος. Ιδρύθηκε το 1927 από σιδηροδρομικούς που εργάζονταν στον Σιδηροδρομικό Σταθμό Αθηνών. Το 1969 συγχωνεύτηκε με την Αθλητική Ένωση Αγίου Παύλου και έκτοτε η έδρα του μεταφέρθηκε στη συνοικία του Αγίου Παύλου.

Από την ίδρυσή του διατηρεί τμήμα ποδοσφαίρου. Αποτέλεσε ανεπίσημο σωματείο έως το 1954, όποτε και αναγνωρίστηκε από την ΕΠΟ και κατόπιν εντάχθηκε στη δύναμη της ΕΠΣΑ, αγωνιζόμενος έκτοτε στα πρωταθλήματα της.

Στο παρελθόν διατηρούσε και τμήμα καλαθοσφαίρισης, η ομάδα του οποίου αγωνιζόταν στα πρωταθλήματα της ΕΣΚΑ, φτάνοντας έως την Α' Κατηγορία. Έπειτα τη συγχώνευση του τμήματος με τον Αστέρα Εξαρχείων και τον Τριφυλλιακό Πολυγώνου, έπαψε να υφίσταται.

## Παραπομπές


## Βιβλιογραφία
* 

Κατηγορία:Συνοικίες και περιοχές Αθήνας
League of Ireland

Η **League of Ireland** (ιρλανδικά: *Sraith na hÉireann*) αποτελεί τον εθνικό σύνδεσμο ποδοσφαιρικών σωματείων της Δημοκρατίας της Ιρλανδίας. Ο σύνδεσμος περιλαμβάνει μια ομάδα από τη Βόρεια Ιρλανδία, τη Ντέρι Σίτι. Η Ντέρι Σίτι αγωνίστηκε στο παρελθόν στην Irish Football League, αλλά αποχώρησε εθελοντικά από το πρωτάθλημα της Βορείου Ιρλανδίας κατά την διάρκεια της περιόδου 1972–73, λόγω των ανησυχιών για λόγους σιγουριάς και ασφαλείας. Η Ντέρι Σίτι συμμετείχε στη League of Ireland το 1985, με ειδική απαλλαγή από την Ιρλανδική Ποδοσφαιρική Ομοσπονδία (IFA) και την UEFA. Κέρδισε την άνοδο στην Πρέμιερ Ντιβίζιον (Premier Division) το 1987.

Η ανώτατη κατηγορία της League of Ireland αυτή τη στιγμή κατατάσσεται 40η, από τα 54 εθνικά πρωταθλήματα που υπάγονται στη δικαιοδοσία της UEFA. Πιο επιτυχημένος σύλλογος του πρωταθλήματος είναι Σάμροκ Ρόβερς, με 17 τίτλους πρωταθλήματος στη Δημοκρατία της Ιρλανδίας. Πρόκειται για μία από τις τέσσερις ομάδες στην Ιρλανδία, μαζί με τις Νταντάλκ, Μποέμιανς και Σέλμπουρν, που διαθέτουν χρυσό αστέρι πάνω από το σήμα τους ως αναγνώριση της κατάκτησης δέκα τίτλων. Η Μποέμιανς είναι η μόνη ομάδα με διαρκή συμμετοχή στο σύνδεσμο από την έναρξή του. Η Σεντ Πάτρικς και η Μποέμιανς είναι οι μόνες ομάδες που δεν έχουν υποβιβαστεί από την Πρέμιερ Ντιβίζιον.

Οι κατηγορίες της League of Ireland έχουν χαρακτηριστεί ως «θερινά πρωταθλήματα», καθώς διαρκούν από το Μάρτιο έως και το Νοέμβριο. Ο σύνδεσμος αυτή τη στιγμή χρηματοδοτείται από την SSE Airtricity και, συνεπώς, είναι επισήμως γνωστή ως «SSE Airtricity League».

## Ιστορία
Ιδρύθηκε το 1921, διοργανόνωντας πρωτάθλημα από οκτώ συλλόγους, ενώ με το πέρασμα του χρόνου ο αριθμός των ομάδων αυξήθηκε σε 20. Υπάρχουν επί του παρόντος δύο κατηγορίες, η Πρέμιερ Ντιβίζιον (Premier Division) και η Φερστ Ντιβίζιον (First Division). Ο σύνδεσμος διεπόταν από τα μέλη του, τους συλλόγους, από την ίδρυσή του μέχρι το 2006, όταν τέθηκε σε συγχώνευση πέντε ετών με την Ποδοσφαιρική Ομοσπονδία της Ιρλανδίας (FAI). Το 2010, τα μέλη της ψήφισαν να ανανεωθεί η συγχώνευση όταν θα έληγε η τρέχουσα συμφωνία. Το πρωτάθλημα έχει υποστεί σοβαρά οικονομικά προβλήματα τα τελευταία χρόνια λόγω της κακοδιαχείρισης και των υπερβάσεων από τα σωματεία της. Το 2007, έγινε ο πρώτος σύνδεσμος σωματείων ανώτατων πρωταθλημάτων στην Ευρώπη που εισήγαγε όριο στη μισθοδοσία.

## Λογότυπο
Το λογότυπο, όπως και ο διακριτικός τίτλος της League of Ireland έχει υποστεί αλλαγές με το πέρασμα του χρόνου, κυρίως λόγο των χορηγιών. Το διάστημα 2000–2009, κύριος χορηγός των πρωταθλημάτων της League of Ireland ήταν η Eircom. Έπειτα, ο σύνδεσμος δεν διέθετε κύριο χορηγό έως και το 2010, χρονιά κατά την οποία υπήρξε συμφωνία σχετικά με την κύρια χορηγία, μεταξύ του συνδέσμου και της Airtricity.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιρλανδία
Σωτήρης Αλημίσης

Ο **Σωτήρης Αλημίσης** (1926 - 2013) ήταν σημαντικός παράγοντας του ελληνικού ποδοσφαίρου, συνιδρυτής και πρώτος πρόεδρος του Αθλητικού Ομίλου Καβάλας, και δύο φορές πρόεδρος της Ελληνικής Ποδοσφαιρικής Ομοσπονδίας (ΕΠΟ). Ασχολήθηκε και με την πολιτική, ως στέλεχος του ΠΑΣΟΚ, ενώ διετέλεσε και πρόεδρος του ΟΠΑΠ.

## Βιογραφικό
Γεννήθηκε το 1926 στην Τρίπολη, όπου και μεγάλωσε, ο μικρότερος από έξι αδέλφια. Σπούδασε ιατρική και πήρε την ειδικότητα του οφθαλμίατρου. Δραστηριοποιήθηκε επαγγελματικά στην Καβάλα, και το 1965 πρωτοστάτησε στη συγχώνευση των τριών μεγαλύτερων σωματείων της Καβάλας, των Φιλίππων, του Ηρακλή και της ΑΕΚ, και την ίδρυση του Αθλητικού Ομίλου Καβάλας, του οποίου ανέλαβε και την προεδρία, αφού πρώτα εγκρίθηκε το καταστατικό από το Πρωτοδικείο. Η απόφαση για την συγχώνευση ήταν δύσκολη, καθώς ορισμένοι παράγοντες των παραπάνω ομάδων διατηρούσαν αρκετές επιφυλάξεις, που ξεπεράστηκαν με την επιτυχημένη διαμεσολάβηση του Αλημίση και του τότε δημάρχου Καβάλας Κώστα Τσολάκη.

Ασχολήθηκε με την πολιτική αρχικά ως στέλεχος των «*Δημοκρατικών Συνδέσμων*» του Ανδρέα Παπανδρέου (1965 - 1967) και το 1974 ως ιδρυτικό μέλος του ΠΑΣΟΚ.

Από τον Σεπτέμβριο του 1985 μέχρι τον Αύγουστο του 1991, ο Σωτήρης Αλημίσης είχε την πρώτη του θητεία ως πρόεδρος της ΕΠΟ, με ισχυρή στήριξη από τον τότε υφυπουργό Αθλητισμού Σήφη Βαλυράκη. Από τον Νοέμβριο του 1997 έως και τον Ιανουάριο του 2000 ήταν πρόεδρος της ΕΠΟ για δεύτερη φορά, μάλιστα ηγήθηκε του ψηφοδελτίου που υποστηριζόταν από τον Σωκράτη Κόκκαλη και τον Θωμά Μητρόπουλο στις εκλογές της Αλεξανδρούπολης. Αντίθετα, στην πρώτη του προεδρική θητεία, ήταν ευνοούμενος του Γιώργου Βαρδινογιάννη και του Παναθηναϊκού.

Στην δεύτερη θητεία του ως πρόεδρος της ΕΠΟ, είχε γενικό γραμματέα τον Βασίλη Γκαγκάτση.

Το 1996 ορίστηκε πρόεδρος του ΟΠΑΠ από τον υφυπουργό Αθλητισμού Ανδρέα Φούρα, θέση που κατείχε μέχρι το 2000.

Πέθανε στις 14 Σεπτεμβρίου του 2013, σε ηλικία 87 ετών. Σε ανακοίνωσή της η ΕΠΟ ανέφερε ότι «*η απώλεια του Σωτήρη Αλημίση αφήνει μεγάλο και δυσαναπλήρωτο κενό στο ελληνικό ποδόσφαιρο.[...] Η ποδοσφαιρική οικογένεια έχασε έναν άνθρωπο με πηγαία αφοσίωση στις αξίες, εγγενή ευγένεια και ακέραια ηθική*».

Για να τιμηθεί η μνήμη του, τηρήθηκε ενός λεπτού σιγή σε όλους τους αγώνες της Super League που έγιναν την εβδομάδα μετά το θάνατό του.

## Παραπομπές


Κατηγορία:Προέδροι Ελληνικής Ποδοσφαιρικής Ομοσπονδίας
Κατηγορία:Έλληνες πρόεδροι αθλητικών Ομοσπονδιών
Northern Ireland Football League

Η **Northern Ireland Football League** (NIFL) αποτελεί τον εθνικό σύνδεσμο ποδοσφαιρικών σωματείων της Βόρειας Ιρλανδίας. Ιδρύθηκε το 2013 για να αναλάβει την ανεξάρτητη συλλογική διαχείριση από τα τρία κορυφαία επίπεδα του συστήματος ποδοσφαιρικών πρωταθλημάτων της Βόρειας Ιρλανδίας, δηλαδή την Πρέμιερσιπ (Premiership), ΝΙΦΛ Τσάμπιονσιπ 1 (NIFL Championship 1) και ΝΙΦΛ Τσάμπιονσιπ 2 (NIFL Championship 2) οι οποίες τελούσαν υπό τη διοίκηση της Ιρλανδικής Ποδοσφαιρική Ομοσπονδία (IFA).

Εκτός από τις κατηγορίες των πρωταθλημάτων, η NIFL διεξάγει επίσης το Λιγκ Καπ Βορείου Ιρλανδίας (Northern Ireland Football League Cup) για τους συλλόγους-μέλη της, καθώς και την ΝΙΦΛ Ριζέρβ Λιγκ (NIFL Reserve League) και το George Wilson Cup για τις ομάδες των αναπληρωματικών τους, όπως και τα NIFL Youth League και NIFL Youth League Cup για τα τμήματα υποδομής.

Λειτουργεί ως εταιρεία, καθώς οι 40 σύλλογοι-μέλη ενεργούν ως μέτοχοι με μία ψήφο ο καθένας. Ιστορικά περιλάμβανε ολόκληρο το νησί της Ιρλανδίας κατά τη δημιουργία της το 1890, πλέον όμως καλύπτει μόνο το τμήμα της Βόρειας Ιρλανδίας μετά τη διχοτόμηση της Ιρλανδίας το 1921.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Βόρεια Ιρλανδία
Κώστας Αλεξανδρίδης

Ο **Κώστας Αλεξανδρίδης** (1945 - 2013) ήταν Έλληνας δικηγόρος και διαιτητής ποδοσφαίρου, που διετέλεσε πρόεδρος της Ελληνικής Ποδοσφαιρικής Ομοσπονδίας (ΕΠΟ), της Ομοσπονδίας Διαιτητών Ποδοσφαίρου Ελλάδας (ΟΔΠΕ), καθώς και του Συμβουλίου Επιλογής Διαιτητών Επαγγελματικών Πρωταθλημάτων (ΣΕΔΕΠ).

## Βιογραφικό
Γεννήθηκε το 1945 στην Κω, όπου και μεγάλωσε. Ήταν διαιτητής ποδοσφαίρου για πολλά χρόνια, ενώ αποφοίτησε και από τη Νομική Σχολή Αθηνών, ασκώντας στη συνέχεια τη δικηγορία. Δραστηριοποιήθηκε πολιτικά στο ΠΑΣΟΚ ως μέλος του Τομέα Αθλητισμού (ήταν στενός φίλος με τον συντοπίτη του υπουργό Κώστα Σκανδαλίδη).

Από το 1976 έως το 1986 ο Κώστας Αλεξανδρίδης διετέλεσε πρόεδρος της Ομοσπονδίας Διαιτητών Ποδοσφαίρου Ελλάδας (ΟΔΠΕ). Το 1986 ο τότε υφυπουργός Αθλητισμού Σήφης Βαλυράκης τον όρισε πρόεδρο του Συμβουλίου Επιλογής Διαιτητών Επαγγελματικών Πρωταθλημάτων (ΣΕΔΕΠ), θέση στην οποία παρέμεινε για έξι χρόνια, μέχρι το 1992.

Από το 1992 μέχρι το 1999 ήταν ξανά πρόεδρος της ΟΔΠΕ. Στις 22 Ιανουαρίου 2000 εκλέχθηκε πρόεδρος της ΕΠΟ, διαδεχόμενος το φίλο του Σωτήρη Αλημίση που δεν θέλησε να θέσει ξανά υποψηφιότητα. Ηγήθηκε του ψηφοδελτίου της απερχόμενης διοίκησης Αλημίση και διατήρησε στη θέση του γενικού γραμματέα τον Βασίλη Γκαγκάτση. Τον Ιούλιο του 2001 παραιτήθηκε από την προεδρία της ΕΠΟ, και τον διαδέχτηκε ο Γκαγκάτσης.

Από το 2009 ήταν ξανά πρόεδρος της ΟΔΠΕ, θέση που διατήρησε μέχρι το θάνατό του τον Ιανουάριο του 2013, σε ηλικία 68 ετών. Υπέφερε από προβλήματα υγείας τα τελευταία χρόνια της ζωής του, και τελικά απεβίωσε από ανακοπή καρδιάς.

## Παραπομπές


Κατηγορία:Προέδροι Ελληνικής Ποδοσφαιρικής Ομοσπονδίας
Κατηγορία:Έλληνες πρόεδροι αθλητικών Ομοσπονδιών
Θέμα Τριαδίτσης και Βελεβούσδου

Το **Θέμα Τριαδίτσης και Βελεβούσδου** , ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία κατά τον 11ο αιώνα. Η Τριαδίτσα ήταν η σημερινή Σόφια.

Το θέμα αναφέρεται το 1198 σε χρυσόβουλο του Αλέξιου Β΄ Κομνηνού χωρίς νάναι κάτι άλλο γνωστό γι' αυτό. Σήμερα υπάρχουν δύο εκδοχές για την ίδρυση του, ή δημιουργήθηκε μετά την διάλυση του Θέματος Βουλγαρίας ή ήταν η περιοχή που διοικούσε ο βούλγαρος ευγενής Κρακράς και ο γιος του παρέδωσε το Κάστρο Πέρνικο στους Βυζαντινούς με 35 άλλα κάστρα.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Θέμα Ζαγορίων

Το **Θέμα Ζαγορίων** ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία κατά τον 11ο αιώνα.

Το θέμα αναφέρεται το 1198 σε χρυσόβουλο του Αλέξιου Β΄ Κομνηνού. Είχε πρωτεύουσα την οχυρωμένη με φρούριο πόλη Μελένικο και δημιουργήθηκε επί Βασιλείου Β΄ με εδάφη που αποσπάστηκαν από το Θέμα Στρυμώνος. Βρισκόταν ανάμεσα στα Θέματα Τριαδίτσης και Βελεβούσδου, Αχρίδος, Σερρών και περιελάμβανε την ορεινή περιοχή των Ζαγορίων.

## Παραπομπές


Κατηγορία:Θέματα της Βυζαντινής Αυτοκρατορίας
Στρατηγίς Θεοδωρουπόλεως

Η **Στρατηγίς Θεοδωρουπόλεως**, διοικητική διαίρεση της Βυζαντινής Αυτοκρατορίας, ήταν από τα μικρά σε έκταση αλλά και συνοριακά Θέματα που αποκαλούνταν στρατηγίδες, κατά τον 10ο και 11ο αιώνα.

Έδρα του στρατηγού ήταν η Θεοδωρούπολις, η Βουλγαρική Μικρή Πρεσλάβα η οποία καταλήφθηκε από τον Ιωάννη Τσιμισκή το 971 κι αμέσως διορίσθηκε στρατηγός. Τα εδάφη αυτά αργότερα ανήκαν στο Θέμα Παρίστριον.

Γνωστοί διοικητές αναφέρονται οι :
* Σισσίνιος ο πρώτος στρατηγός
* Αέτιος
* Μελίας
* Μαλέσιος
* Λέων Πηγονίτης

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας